

**НОГАЙТИЛДЕНЭМОКУВДАН**

**1-4 КЛАССАЛАРДЫНЪ ПРОГРАММАСЫ**

**АНЪЛАТПА ХАТ**

Баслангыш мектебтинъ программасы Федераллык кырал билимлендируьв стандартка коьре (ФГОС) туьзилген.

Баслангыш окувдынъ Оькимет стандарты окувшыларга билим алмага бирдей амалларды, олардынъ аьр бирине ийги етимислер таппага эм онынъ негизинде окытувды аьр бирининъ куьшине коьре озгармага амал береди.

Бу эсапты шешуьвде ана тилдинъ маьнеси айлак уьйкен. Биринши класска келген бала, бас деп, тек ана тилинде соьйлейди, тоьгеректеги яшав акында билгенин, оьз ойын ана тилинде айтады.

Ана тилден баслангыш классларда окылатаган материал - ол коьбинше аьлде практикалык курс демеге болаяк. Онынъ мырады - балаларды анълавлы окып, дурыс соьйлеп эм язып уьйретуьв, окувшылардынъ соьз байлыкларын оьстируьв, тил эм адабият бойынша баслапкы билимлерди беруьв, китап окувды суьйип уьйретуьв, окувшылардынъ ясларына коьре, анълап болгандай кепте тилдинъ авызлама эм язба нормаларын билуьвлерине себеп болув.

Ана тилден программа тоьмендеги боьликлерден туьзиледи:

1. аьриплер мен таныстырув, окувга эм язувга уьйретуьв, соьйлемлерин

оьстируьв;

1. окув (класслык эм класстан тыс) эм соьйлемлерин оьстируьв;
2. фонетика, грамматика, дурыс язув эм соьйлемлерин оьстируьв.

Ана тилди окытувдынъ иштелиги эм йосыклары окувшылардынъ окылатаган материалды программадынъ талапларына коьре терен анъламага, оларды кулланып билуьв сулыпларын оьстирмеге себеп болмага тийисли; окувшыларды аз-аздан оьз алдыларына ислев йосыкларына уьйретпеге, дерислерде окытув эм тербиялавды бирге бардырувга етиспеге, уьйге берилетаган борышлардынъ карарын кемитпеге тийисли.

1. **АЬРИПЛЕР МЕН ТАНЫСТЫРУВ, ОКУВ-ЯЗУВГА УЬЙРЕТУЬВ, КЛАССТАН ТЫС ОКУВ ЭМ СОЬЙЛЕМДИ ОЬСТИРУЬВ**

Биринши класста окув йыл уьш боьликтен туьзиледи: 1) аьзирленгиш заман: 2) аьриплер мен таныстырув, окув-язувга уьйретуьв; 3) аьриплерди уьйренгеннен сонъгы заман.

Олардынъ аьр бирининъ оьз эсаплары бар.

1. **Аьзирленгиш заман**. Онынъ эсаплары: балалардынъ соьз байлыкларын оьстируьв, окув-язувга аьзирлев.
2. **Аьриплер мен таныстырув, окув-язувга уьйретуьв**. Бу заманнынъ ишинде етиспеге тийисли: окувшыларды окып эм язып уьйретуьв; дурыс язувды анъламага аьзирлев; тергевлер эм экскурсиялар ярдамы ман балалардынъ тоьгеректеги яшав акында билгенлерин теренлетуьв - ол балалардынъ соьзликлерин эм соьйлемлерин оьстирмеге себеп болады. Бу шак биринши майга дейим барады.

**3)Аьриплерди уьйренгеннен сонъгы заман**. Онынъ узаклыгы бир ай. Онынъ мырады: окувшылардынъ дурыс, соьйленисли окып эм дурыс язып уьйренуьв сулыпларын арттырув.

Мектебте биринши адым этип келген балаларды окувга эм язувга аьзирлев уьшин берилген заманнынъ ишинде озгарылатаган ислердинъ уьйкен маьнесибар.

Берилген темаларга коьре озгарылатаган куллыклар балады аьр яктан даоьстируьвди карарлайды.

Балалардынъ яшав, табиат акында билгенлери кенъееди, олар анализ эм синтез этип уьйренедилер. Балаларда ата-аналарын, олардынъ этетаган куллыкларын, уьйкенлерди сыйлав сезимлери тербияланады.

Дерислерде окув эм язувга аьзирленуьв куллыклары да юритиледи. Балалар хабардан йыйма шыгарып, оны соьзлерге боьлип, соьзлерди бувынларга боьлип, керек сести айырып уьйренедилер. Аьриплерди уьйренуьв шагында да балалар грамматикалык материал ман да практикада таныса барадылар: созык, тартык сеслер, йыйма, бувын, уьйкен аьриппен басланып язылатаган соьзлер, йыйма басында уьйкен аьрип эм сб. материаллар.

Балаларды окувга эм язувга уьйретуьвде тоьмендеги эсаплар толтырылады:

1. балаларды дурыс окып уьйретуьв;
2. аьриплерди эм олардынъ соьзлерде биригуьвлерин язып уьйретуьв;
3. дурыс язылувларды анъламага негиз салув.

Аьриплерди уьйренуьв сесли аналитико-синтетикалык йосык пан озгарылады. Балалар йыймаларды соьзлерге, соьзлерди бувынларга боьлип, бувыннан сести шыгарып эм бувынлардан соьзлер, соьзлерден йыймалар туьзип, бувынлап окып уьйренедилер. Оны ман бирге балалар сеслерди язувда аьриплер мен белгилеп, окув дерислерде озгарылгандай этип, бувынлардан соьзлер туьзип язувга уьйренедилер. Окытувшы балалардынъ окув, язув, соьйлев сулыпларын оьстируьв мырад пан туьрли коьнигуьвлер озгарады. Балалар аьриплерди эм соьзлерди колязба эм баспалы тексттен дурыс коьширип уьйренедилер; айтылувы ман язылувы бирдей болган соьзлерден туьзилген йыймаларды яттан язып уьйренедилер. Окувга эм язувга уьйретуьв мен бирге окувшыларга фонетика эм графика яктан маьне бериледи: сес эм буква, каты эм юмсак созыклар, аь, оь, уь созыклардынъ белгиленуьвлери, тартыклар.

**II. ОКУВ (КЛАССТА ЭМ КЛАССТАН ТЫС), СОЬЗ ОЬСТИРУЬВ**

2-4 классларда окув дерислердинъ бас эсаплары - дурыс, анълавлы, соьйленисли эм кереги шаклы тез окып уьйренуьв. Анъламага енъил болган кишкей хабарларды, ятлавларды, эртегилерди окув ман балалар шыгармадынъ

иштелигинанълайдылар, онынъбасойынашыпуьйренедилер, катнасувшыларман, олардынъкылыкларымантанысадылар, этетаганзатларынабелгибередилер. Балаларокувдерислериндеойлапуьйренедилер, ярасыктыанълавсезимлери, анатилинсуьювсезимлеритербияланады. Окылатаганшыгармалардынъиштелигиуьстиндеислевменбалаларэнъкереклидиайырып, басойдышыгарып, шыгармадыкесеклергебоьлип, оларарасындагыбайланыстытавыпуьйренедилер. Бузатларбалалардынълогикалыкойлавларыноьстируьвгесебепболады. Элиакында, онынътабиаты, аьдемлериакындамакалаларэмхабарларокувокувшылардыбиргеислепуьйретеди, оьзЭлинсуьйип, баьрикыраллардынъкыйыншыларымандосэтиптербияламагасебепболады.

Окувшылардынъбелсинликлеринарттырувуьшин, окувдысуьйипуьйретеруьшинбалалардынъоьзлерикатнасатагантуьрлиислерозгарув, окылатаганматериалманбайланыслыболгантуьрлиойынларозгарув, творчестволыкислер (драматизация, рольлерменокув, шыгармадынъбиркатнасувшысынынъатыннан хабарлав, авызлама хабарлар туьзуьв дегендей ислер) озгарылады.

**ПРОГРАММА МАН КАРАРЛАНГАН ОКУВ**

1. Окувдынъ тематикасы. 2. Окув сулыплары. 3. Текст уьстинде ис. 4. Класстан тыс окув.

Аьр бир класста окувдынъ материалы окувшыды янъы, кыйынырак болган материал негизинде акыл яктан, намысы таза болув (нравственно) эм ярасыкты анълав (эстетика) яктан янъы оьлшемге коьтермеге амал береди.

2-4 классларда окувдынъ тематикасы этип тоьмендегилерди коьрсетпеге болады: Тувган Элим-анамсынъ, мектеб яшавы, тувган табиат, аьел, яхшы деген не зат, яман деген не зат, куллык-уьйкен наьсип эм сб.

Окув йылы бойынша окувшылар табиатты йыл шаклары ман тергейдилер. Экскурсиялар, предметли дерислер озгарылады. Окувшылар класс календарине куьн аьллери эм йыл шакларындагы туьрленислерди белгилейдилер.

2 класста йылдынъ сонъына табаган окувшылар сав соьзлер мен дурыс, анълавлы окувдынъ сулыпларын алмага тийислилер.

3-4 классларда окувшылардынъ анълавлы окув сулыплары артады, соьйленисли окувга уьйкен эс бериледи: логикалык ургы, токтавлар, окылганнынъ маьнесине коьре тавысты тоьменлетип, коьтерип окып уьйренедилер. Окувшылар бас ойды тавып, болган затларга, геройларга оьзининъ карасын айтып, окылганды кыска этип эм толы этип хабарлапуьйренедилер. Ятлавдынъ, эртегидинъ, хабардынъ баскалыклары ман танысадылар.

4 класста окувшылар оьз алдыларына текстти кесеклерге боьлип, хабар­дынъ планын туьзип эм тексттинъ маьнесин кыска этип айтып билмеге тийислилер.

Аьр бир класста окув деристинъ коьп заманы (30-35 такыйкасы) окувга эм текст уьстинде ислевге йибериледи. Кирис эм тамамлав хабарласувларга 5-10 такыйка бериледи. Кирис хабарласув, окытувшыдынъ хабары, дурбатты карав деристинъ темасына кызыксынув тувдырмага эм текстти дурыс анъламага ярдам этедилер.

**ФОНЕТИКА, ГРАММАТИКА, ДУРЫС ЯЗУВ ЭМ СОЬЗ ОЬСТИРУЬВ**

Баслангыш классларда ана тилди уьйренуьвдинъ бас эсапларынынъ бири болып окувшылардынъ авызлама эм язба тиллерин оьстируьв мен бирге олардынъ ойлап билуьв, аьр не яклы кызыксынувлы болув, куллык суьюв дегендей сапатларды тербиялав соравлары да турады.

Баслангыш класслардынъ грамматикасына, дурыс язувына тил акында энъ маьнели кесеклери киреди. Баслангыш класслардынъ окувшылары соьздинъ сес тизими мен танысадылар, соьзди бувынларга боьлип уьйренедилер, соьйлем кесеклери мен танысадылар, йыйма эм онынъ членлери акында биледилер.

Программа окувшыларды соьзлердинъ лексикалык маьнеси мен, коьп маьнели соьзлер мен, синонимлер мен таныстырувды карарлайды.

Грамматика эм дурыс язув бойынша аьр класстынъ программасы доьрт боьликтен туьзиледи: «Сеслер эм буквалар», «Соьз», «Иыйма», «Байланыслы соьйлем».

**Сеслер** эм **буквалар.** Бу боьликтен билимлерди эм сулыпларды окувшылар 1-нши классларда аладылар, а 3-4 классларда ол билимлер теренленеди. Аьрип-лерди уьйренетаган шакта эм оннан сонъ окувшылар тилде болган сеслерди эситип, бирин-бириннен айырып, оларды аьрипке айландырып биледилер, созык эм тартык сеслерди, юмсак эм каты созыкларды, янъыравык эм сагыр тартыкларды биледилер.

Бу боьлик бойынша программадынъ бас талабы: тек 1-нши класста тувыл, баьри классларда да сеслерди эситилуьви мен айырып, оларды дурыс айтып эм оларды аьриплерге айландырып билуьвлери.

2-нши класстан алып окувшылар язылувы ман айтылувы арасында баскадык болатаганы акында биледилер: о(л)тыр, аьруь/в, та(в)ык, боьд/е/н/е; каты эм юмсак созыклар, олардынъ дурыс язылувлары уьйрениледи. 3-4 классларда ол материал теренленеди. Окувшылар созык сеслердинъ дурыс язылувларын терен уьйренедилер эм бу классларда язувда кыйынлык тувдыратаган созыкларды (ы-и, у-уь) тергеп билуьвлерине уьйкен эс берилмеге тийисли: эситилуьви мен айырмага кыйын болатаган сести соьздеги баска сес пан тергев уьйретуьв - улак, туье, оьгиз, билек, кайык; коьплик санга салып тергев; к-г аьриплердинъ сеслери мен тергев.

**Соьз.** Соьз программада лексика эм грамматика ягыннан каралады.

Баьри доьрт йылдынъ ишинде де соьзлик (лексикалык) иске уьйкен эс берилмеге тийисли. Ол коьнигуьвлер грамматикады, соьз тизими эм дурыс язувды окыганда пракгикалык ислер мен озгарылады. Окув, грамматика, дурыс язув, соьз оьстируьв дерислерде соьзлерди айырув ман окувшылар аньлайдылар: соьзлер кайдай ды затларды билдиредилер -кол, оьлен, бала, кирпи; маьнелерине коьре ювык яде карсы боладылар: узын-кыска, исси-сувык; бир ок соьз туьрли маьнеди билдиреди: а я к (ас ишетаган аяк, юрилетаган аяк/,туьс/уйклап туьс коьреди, туьси кызыл яде аттан туьс/эм сб.)- Эм оьз ойынъды дурыс айтар уьшин керек соьзлерди сайлап билмеге керек.

«Соьз тизими» темасы 3-4 классларда окылады. Ол темады окув ман созыклардынъ дурыс язылувлары бегитиледи: тамырда каты созыклар болса, косымшада да каты созык язбага керек, юмсак созыклар болса - юмсаклар язылады; тартыклардынъ авысувлары уьйрениледи: к-г, п-б.

Баслангыш классларда соьйлем кесеклер окылады: ат, сыпат, сан ат, авыс, глагол. Соьйлем кесеклерди уьйренуьвге аьзирлев болып ким? не? кайдай? кайсы? не этеди? деген соравларга явап болатаган соьзлер бериледи.

Соьйлем кесеклердинъ терминлери мен окувшылар 3-нши класста танысадылар.

4-нши класста окув авырланады. Окувшылар атлардынъ бирлик эм коьплик санда болувын, келислер мен туьрленуьвин окыйдылар. Бир соьзден баскасына сорав салып, аттынъ кайсы келисте экенин билип уьйренедилер. Келис косымшалардынъ дурыс язылувлары ман танысадылар. Глагол тек заман ман туьрленип калмай, оьзлик пен, сан ман туьрленуьвин биледилер.

Авыслар туьркимлерге боьлинмей бериледи. Авыслардынъ бирлик эм коьплик санларын уьйренедилер. Практикалык ислерде авыслардынъ келис пен туьрленуьви мен, дурыс язылувы ман танысадылар.

**Йыйма.** Баслангыш класслардынъ окувшылары йыйма акында биледилер: 1) йыймадынъ туьрлилери акында: хабар, сорав, тавыслав; 2) йыйма членлери; 3) йыймада соьзлердинъ байланысы акында. Сосы затлар акында билимди окувшылар доьрт йылдынъ ишинде аладылар.

1-2 классларда окувшылар соьйлемди йыймаларга боьлип, окыганда токтав белгилерине коьре интонацияды дурыс этип, айырып болган сонъ оны язып, йыйма ызына точка салып билмеге тийислилер. Окувшылар йыйма басында уьйкен аьриппен язувды уьйренедилер, сорав эм тавыслав белгилердинъ салынувы ман танысадылар.

3 класста окувшылар хабар, сорав эм тавыслав йыймалар акында биледилер, маьнесине коьре керек соьзлерди тавыс пан коьрсетип, йыйма ызында точка эм сорав белги салув правилоды биледилер. Баьри классларда да окувшылар сондай йыймалар туьзип уьйренедилер.

Йыйма членлери мен де окувшылар 2 класста танысадылар. Окув эм грамматика дерислеринде олар йыймада ким яде не акында айтылувын, не зат айтылувын айырып уьйренедилер.

Ана тил дерислери дурыс окып-язып уьйретуьв мен бирге оьз Элин, халкын, оьз тилин суъюв сезимлерин тербиялав соравларын да шешеди.

1. класста балалар «подлежащее», «сказуемое» деген терминлер мен танысадылар эм йыймада олардан баска иершен членлер болувын да биледилер.
2. класста окувшылар бир тукымлы членли йыймалар туьзип, оларды айырып, оларды кайтаралав интонация ман окып эм запятая ман айырып уьйренедилер.

Программа окувшылардынъ грамматикадан эм орфографиядан окыйтаган

затларын аьруьв анълап, тил боьликлерин тенълестирип, тамамлап эм вывод этип билуьвди талаплайды. Грамматика эм орфографиядан алган билимлерин соьйлев тиллеринде пайдаланып билуьвлерине программа уьйкен маьне береди.

**Байланыслы соьйлем.** Баслангыш классларда ногай тил дерислерининъ бас мырады байланыслы соьйлемди оьстируьв болады.

Кишкей окувшыларды эндиден арбатын окытув эм тербиялав соравлар-дынъ шешилуьви олардынъ ойлап билуьвлерине эм соьз байлыкларынынъ оьлшемине коьре болады.

Байланыслы соьйлемди оьстируьв уьстиндеги ислер окув-язувга уьйре-туьвге багысланган биринши дерислерде ок басланады эм окув, грамматика, дурыс язув дерислерде уьзбестен озгарылады.

Байланыслы соьйлемди оьстируьв мырад пан озгарылатаган коьнигуьвлер окув эм грамматика дерислеринде авызлама эм язба кепте озгарылады. Окув дерислеринде окувшылардынъ байланыслы соьйлемлерин оьстируьв ис коьбисинше окыганларынынъ маьнеси мен байланыслы. Грамматика дерислеринде ол савлай тил билим системасына косылады. Окувшылар грамма­тика ман орфографиядан окыганларын соьйлегенде, изложение, сочинение язганда туьз пайдаланып билселер, оларды ийги билим алганлар деп санамага болаяк.

Программада коьбисинше язув ислерден изложениелер мен сочинениелер язбага деп айтылады, а окув дерислеринде окыганларынынъ маьнесин айтув, байланыслы соьйлемди оьстируьв ислер бардырыладылар. Окувшылардынъ соьйлев эм язув тиллерин оьстируьв ислер бир-бири мен тарбайланыслы.

Программага кирген темалардынъ баьриси де бир-бири мен белгили кепте байламлы берилгенлер. Окытувшы окувшылардынъ байланыслы соьйлемлерин оьстируьв истинъ планын салатурып (йылга яде шеригине), тек неше изложение эм сочинение язаякларын белгилеп коймай, баска язув ислерин де белгилемегекерек.

«Ногай тил» предметине баслангыш классларда, Федераллык кырал билимлендируьв стандартка коьре (ФГОС) эм 3 саьатлик окув планга коьре, биринши класска – 99 саьат, 2 – 4 классларга 102 саьат бериледи. 102 саьаттинъ 34 саьати окувга, 68 саьати грамматикага боьлинедилер.

**Баслангыш класслардынъ окув планы:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Программадынъ боьликлери | Юмада | | | | Йылда | | | |
| Класслар | 1 кл. | 2 кл. | 3 кл. | 4 кл. | 1 кл. | 2 кл. | 3 кл. | 4кл. |
| Ногай тил | 3 | 3 | 3 | 3 | 99 с. | 102 с. | 102 с. | 102 с. |
| Аьзирленгиш заман | - | - | - | - | 6 с. | - | - | - |
| Аьриплер мен танысув  Окув эм соьз оьстируьв | 1 | - | - | - | 27 с. | - | - | - |
| Язув эм соьз оьструьв | 2 | - | - | - | 66 с. | - | - | - |
| Грамматика эм дурыс язув | - | 2 | 2 | 2 | - | 68 с. | 68 с. | 68 с. |
| Тувган тил | -- | 11 | 11 | 11 | -- | 34 с. | 34 с. | 34 с. |

**ПРОГРАММАЛАР**

**1 КЛАСС (99 с.)**

**Аьзирленгиш заман (авызлама курс) – (6 с.)**

Аьзирленгиш заманда окувшылардынъ соьз байлыгын оьстируьв, дурыс соьйлеп, туьрли интонациялы йыймаларды айырып уьйретуьв уьшин тоьменде туьрли темалар бериледи. Сес, бувын, соьз, йыйма, текст деген терминлер мен танысув, олардынъ маьнесин анълатув, тергев, тенълестируьв, йыйма эм бай-ланыслы текст туьзуьв эм хабарлав, окувга эм язувга аьзирлев ислери сол авызлама курстынъ ишинде аьзирленгиш заманга йиберилген саьатлердинъ ишинде озгарыладылар.

**Мектеб**

**Соьзлер:** яс, кыз, балалар, яслар, кызлар, окувшылар, эм, суьвретлейди, окыйды, мектеб, окытувшы, тур, турады, касында, алдында, алдыда, артта, дерис, кутылды, согылды, шанъ, шыгады, ашады, ябады, кирмеге, олтыр, болаякпа.

**Соьзлердинъ байланысларын** тергев эм айырув: оьзлик авыс + глагол, (мен соьйлеймен, сен тынълайсынъ, ол язады); глагол + байлавыш соьз (окытувшыдынъ алдында, мектебтинь каралдысында, партадынъ касында); ат + глагол (шанъ согылды, дерис басланды, окувшылар тыньлайдылар); сорав авыс + глагол (Кайда барды? Мектебке барды. Неге келди?): атларды авыс пан авыстырув. (Бала келди. Ол келди. Яслар эм кызлар суьвретлейдилер. Олар суьвретлейдилер.)

**Йыймадынъ туьзилисин анълатув ис** (Ким келди?) Сенинъ атынь эм тукымынъ ким? Меним атым Мурат, тукымым Асанов.- Аминат келди. Биринши сыдырадагы окувшылар турынъыз (олтырынъыз, шыгынъыз эм сб.) Суьвретке кара. Суьвретте не зат коьресиз?).

**Тергев ойын:** Бу неди? Бу кимди? Йыймалар **уьлгиси:** Бу ким? Бу окувшы. Бу не? Бу топ.

Бу ким? Бу Аминат. Аминат не этеди? Аминат олтырады. Аминат кимди? Аминат окувшы. Мен киммен? Сиз окытувшы.

**Окувга керек затлар**

Соьзлер: калем, китап, тептер, дерис, санав таяклар, ка­рандаш, туьрли туьсли карандашлар, линейка, бояклар, анда, мунда, кимде? неде? мен, сен, ол, суьврет, суьвретлейди, аш, яп, язады. бер, йый, сал, сав бол, язады.

**Соьзлердинь байланысларын тергев эм айырув:** ат + гл. (окувшы язады, окытувшы хабарлайды) соьйлейди, анълатады, коьрсетеди, тынълайды; столга китаплар, тептерлер йыйып салдылар; (наречие + гл.) анда бар, мунда кел).

Йыймадынь **туьзилисин аньлатув:** Китап, тептер ким­де бар? Кайдай карандаш йок? Кимге калем керек? Китапларынъызды партага салынъыз. Дерис кутылды.

Эслиликти **тергев ойын:** Бу не? Бу ким? Ким не этеди? (Мысык мыявлайды. ийт уьреди, шыбын не этеди?).

**Бизим кырал**

Хабарга киреек соьзлер: кырал, халк, уьйкен, бай, бас кала Москва, заводлар, фабрикалар, уьйкен, ярасык, калалар, коьп миллетли, дослыкта, тынышлык, уьшин куьрес, оьктемсиймиз эм с.б.

Кишкей ятлавлар эм йырлар уьйренуьв. Тема ман байланыслы болган соьзлерди анълап, дурыс айтып билуьвге етисуьв.

**Ден савлык – эл байлык**

**Соьзлер:** кол (коллар), аяк (аяклар), бас, коьз, кулак, бармак, сеники, тис, кирпик, кас, шаш, бурын, авыз, бет, таза, яра­сык, кир, авырыйды, ювады, сабын, сув, не этеди? кайдай? саклайды, таза тутады, бетявлык, колявлык.

**Соьз байланысларды беркитуьв эм тил оьстируьв:** сыпат + ат (кишкей, кайкы. уьйкен бурын, таза коллар, кир бет); сан ат + ат (бес бармак, эки коьз); ат + гл. (бас авырыйды, бас авырмайды; авыз ашылады, ябылады; коллар ислейдилер; коьз коьреди; кулак эситеди).

**Кийим**

**Соьзлер:** боьрк, папак, явлык, коьйлек, шыба, белдеме, туткыш, тон. белбав, шал, уйык, этик, шорап, шарык, баьпиш, ыстан, колгапшык, янъы, эски, узын, тар, кенъ, ак, кара, коьк, кызыл, киеди, байлайды, алды, шешти, тазалады.

**Соьз байланысларды беркитуьв эм тил оьстируьв:** ат + гл. (боьрк кийди, явлык байлайды; боьркти илди, этикти таза­лады); сыпат + ат (ак коьйлек, кара ыстан, кызыл шыба, ярасык тон, узын белбав), сан ат + ат (эки яс).

**Емислер эм бакша оьсимликлери**

**Соьзлер:** алма, аьлбели, кертпе, куьреге, коьгем, юзим, шылма, шаптал, айва, емислер, даьмли, таьтли, ашшы, ашкылдым, кызыл, сары, ясыл, коьк, пискен, писпеген, ашайды, терек, бутакта, йыямыз, соган, сарымсак, бадражан, турп, ералма, шувылдыр, карбыз, кавын, кабак, эгеди, отайды, казады, бавда, бакшада.

**Соьз байланысларын анълатув эм тил оьстируьв:** ат + гл. (терек эктим; балалар ислейдилер); сыпат + ат (ясыл алма, коьк коькем, кызыл шылма); сан ат + ат (доьрт терек, бир юзим терек, уьш шаптал терек); ат + сыпат (бав уьйкен, кертпе ясыл, аьлбели кызыл).

**Йыймалар уьлгиси:** Бавда кайдай тереклер оьседилер? Бавда емис тереклер коьп. Онда алма терек бар. Бакшада кайдай ясылшалар оьседилер? Бакшада карбыз, кавын, кабак оьседи. Бадражан кызарып баслаган.

**Аьел**

**Соьзлер:** аьел, ата, ана, уьй, бала, саьбий, кардаш, кавым, тукым, асыл, бебе, ага, ини, аьпте, синъли, карындас, кыз, яс, атай, авай, пеш, боьлме, каралды, кенъ, орам, оьстиреди, уъйретеди, суьеди, тербиялайды, аьдет, йорык, коьрсетеди, бакты, наьсип, кайгырады, этеди, суьйинеди.

Тема ман байланыслы соьзлерди анълап, дурыс айтып, йыймалар туьзип билуьв сулыпларын оьстируьв.

Ойын, ятлав, йырлар бойынша ислер этуьв.

**Ас эм казан - аяк**

**Соьзлер:** оьтпек, май, колаш, эт, боьрек, катлама, бавырсак, шай, сорпа, ювырт, каймак, суьт, иримшик, куймак, касык, аяк, тепшек, шелек, казан, тостакай, шанышкыш, пышак, кыскыш, таба, писеди, писиреди, тузлы, даьмли, майлы, арык, семиз, кайнатады, асады, салды.

**Соьз байланысларды беркитуьв эм тил оьстируьв:** мен аьелимди суьемен; шелек сув, куьмис касык, уьйкен казан, табада писиреди, сенинъ пышагынъ, пыслак тузлы.

**Уьй эмкыр айванлар**

**Соьзлер:** ат, сыйыр, эшек, кой, эшки, ийт, мысык, бузав, туье, куьшелек, тувар, айван, донъыз, торгай, бота, уъреди, мыявлайды, кийик, аюв, боьри, туьлки, коян, тыйын, кис, керекшин, арслан, каплан, актамак, суйкын, кирпи, йырткыш, орман, агаш, анъшы, кылыплы, кылый, шабады, шоршыйды, каткыйды.

**Йыймадынь иершен членлери** арасындагы грамматикалык байланысларын уьйретуьв эм беркитуьв ислер: ат + гл. (ийт уьреди, мысык мыявлайды, тувар багылады); сып. + ат (кылый ко-ян, кылыплы туьлки, ак ат, эрискек эшек); сан ат + ат (эки кирпи, уьш аюв,он кой эм бир эшки, доьрт тыйын эм бес актамак).

Коьплик санды ясав сулыбын оьстируьв: ат - атлар, бузав - бузавлар, суйкын + суйкынлар, керекшин + керекшинлер.

**Уьй эмкыр куслар**

**Соьзлер:** тавык, кораз, коькис, атаман, каз, баьпий, шипий, туьекус, шырбаьпий, карлыгаш, караторгай, карагус, коьгершин, бозторгай, кувалды, карга, савыскан, шырторгай, лашын, ушады, акашады, шукыйды, шоьплейди.

**Соьзлердинь байланысларын оьстируьв** эм беркитуьв: ат + гл. (каз юзеди, карга ушады, кораз кышкырыклады, кувалды алып кашты, тавык шоьпледи).

Коьплик санды беркитуьв: баьпий + баьпийлер, коькис + коькислер, караторгай + караторгайлар; ушты + уштылар, конды + кондылар.

**Йыймалар туьзуьв уьлгиси:** Сизде кайдай куслар бар? Бизде тавыклар эм казлар бар. Казлар коьлде юзедилер. Мен коьгершинге ем беремен.

**Йыл шаклары**

**Соьзлер:** яз, язлык, куьз, яй, кыс, ава, сувык, йылы, кеше, куьндиз, исси, сувланды. ямгыр, кар, ел, таза, ярасык, ясыл, япыраклар, ап-ак, шокыраклар, йылынды, сувыклатты, куйылады, саргаяды, салкын, куьзги ислер, йыюв.

**Соьз байланысларды** беркитуьв эм тил оьстируьв. Соьзлерди анълап, дурыс айтып, тилде кулланып билуьвге етисуьв.

**Соьз биригуьвлерди** эм йыймаларды анълав эм йыйма кеплерин туьзуьв.

**ОКУВ-ЯЗУВГА УЬЙРЕТУЬВ(93 с.)**

**Окув эм соьз оьстируьв (27 с.)**

Окув эм соьз оьстируьв (27 с.) Авызлама аьзирленгиш заманда уьйренген соьзликти, грамматикалык байланысларды, иыймалар туьзуьв эм айтув сулыпларды беркитуьв. Янъы соьзлик пен танысув. Сес, буква, бувын, соьз, соьзлердинъ байланыслары, йыймадынъ туьзилиси эм кеплери деген анъламлардынъ уьстиннен окув ислер этуьв.

Йыймаларды соьзлерге, соьзлерди бувынларга, бувынларды сеслерге боьлуьв сулыпларды беркитуьв.

Окув эм язув сулыпларын кеплев эм оьстируьв: а, о, у сеслерди белгилейтаган А, О, У б аьриплер; аь, оь, уь сеслерди белгилейтаган Аь, Оь, Уь аьриплер; бурын, сагыр эм янъыравык тартык сеслерди белгилейтаганаьриплер.

Айырым эс В эм В (у) ногай тил сесине этилип тергелуьв. Э сестинъ аьриби соьздинъ басында эм соьздинъ ишинде (Э е). Й сес эм онынъ аьриби (Й й). Е, Е, Ю, Я аьриплер эм олардынъ сеслери (й+э, й+о, й+у, й+а).Ь, Ъ аьриплердинъ маьнеси, кулланув ери.

**Язув эм соьз оьстируьв (66 с.)**

Язувдынъ гигиеналык талапларын бегитуьв: дурыс олтырув, тетрадьти, калемди дурыс ыслав.

Кишкей язба аьриплерди эм олардынъ биригуьвлерин язув:

1. и, ш, г, и, т, й, н, р, у;
2. л, м, ц, щ, ь, уь, ы;
3. о, а, аь, оь, ю, ф, б, д, я;
4. с, е, ё, ч, ъ, нъ, в;
5. з, х, э, к.

Уьйкен бас аьриплерди язув:

1. И, Ш, Ц, Щ, Ч, Л, И, М, А, Аь;
2. О, Оь, С, 3, X, Е, Э, Я;
3. Ж, У, Уь, Н, К, Ю, Р, В, Ф;
4. Г, П, Т, Б, Д.

Язувдынъ тезлигин оьстируьв. Уьйкен эм кишкей аьрип­лерди алфавит йорыгында язув.

Соьзлерди эм кыска йыймаларды язув.

**Соьзлерди эм йыймаларды дурыс язув, сулыпларды беркитуьв коьнигуьвлер:** яттан язув; йыймадынъ соньында тийисли токтав белги салув, йыймадынъ басында уьйкен аьрипсалув, соьзди бувынга боьлуьв эм соьзди коьшируьв эм язув; бувынлардынъ кеплерин белгилев: ашык бувын, ябык бувын, аьрип пен сестинъ келисип келмеви эм онынъ себебин белгилев; эки-уьш соьзли йыймалардан туьзилген диктант язув; тактага язылган йыймады коьширип язув эм сб.

**Соьйлев сулыплардынъ талаплары**

**1. Тынълап эм эситип уьйретуьв**

Окытувшыдынъ айтканын тынълап, эситип эм анълап билуьв. Лексико-грамматикалык материал бойынша туьзилген хабардынъ (тексттинъ) маьнесин анълав.

**2. Соьйлев (айтув)**

Уьйренген соьзлерди кулланып, тема бойынша ногайша соьйлев. Соравга толы явап беруьв, окылган тексттинъ маьнесин кыскаша айтув. Сорав салып билуьв. Окытувшыдынъ ярдамы ман 3-4 соравга явап беруьв. 3-4 йыймалы текстти туьзуьв эм ога ат атап, хабарды айтув.

**3. Окув**

Букварьдинъ текстлериндеги борышларды толтырув. Туьрли интонациялы йыймаларды (хабар, сорав, тавыслав) дурыс тавыслап окув. Сеслердинъ эм аьриплер- динъ баскалыгын айырув.

**4. Язув**

Текстти йыймаларга эм соьзлерге боьлуьв. Текстти дурыс коьширип язув. Коьширип язган тексттинъ дурыслыгын уьлгиге коьре тергев, янъылысын туьзетуьв. 2-3 соьзли йыймада керек орфограммады табув эм белгилев. 4-5 йыймадан туьзилген диктантты, туьрли тергев ислерди дурыс язув.

**5. Яттан билуьв**

Туьрли текстлерди яттан уьйренуьв эм дурыс айтув.

**Аьриплерди уьйренгеннен сонъ калган заман**

Бу шакта букварьдинъ ызында берилген хабарлар, ятлавлар окылады, яттан айтып уьйрениледи, экскурсиялар озгарылады.

Язув эм айтув сулыпларын оьстируьв уьстиннен ислер озгарыладылар.

**Байланыслы соьйлем эм текст**

Диалог тили.

Авызлама курс заманда соьзге коьре дурыс сорав салып билуьв: ким? не? кимге? ким уьшин? ким акында? ким мен? не зат акында? неде? кайда? не этеди? не этесинъ? кайсы якка?

Окытувшыдынъ эм йолдасынынъ соравларына толы явап беруьв билимин коьрсетуьв.

Окытувшыдынъ ярдамы ман белгили темага яде суьвретке тийисли диалог туьзуьв.

Грамотага уьйренуьв заманда букварьдинъ текстлерининъ соравларына толы явап беруьв.

**Монолог тили**

Авызлама заманнынъ ишинде окытувшыдынъ ярдамласувы ман бир зат уьстиннен кыска (3-4 йыймалы) текст туьзуьв.

Грамотага уьйренетаган заманда тексттинъ маьнесин ай­тув, текстке ат атав, оьзи коьрген, билген заты акында хабарлав.

Йылдынъ сонъына окувшылардынъ язувдан алган сулыплары:

Аьриплерди, соьзлерди, йыймаларды язып билуьв. Йыйма басында уьйкен аьрип язып, ызында точка салып билуьв. Соьзде бувын санын айырып билуьв.

**Окувшылардынь билимлери эм сулыплары**

Окытувдынъ 1-нши йылдынъ сонъында окувшылар тилдинъ баьри сеслерин эм аьриплерин, олардынъ бас айырмасын (сеслерди айтамыз, аьриплерди язамыз) билмеге тийисли.

Окувшылар этип билмеге тийисли: соьзлерде созык эм тартык сеслерди эмаьриплерди, соьзде юмсак эм каты сеслерди дурыс айтып билуьв, эки белгиден куралган аьриплерди (аь, оь, уь, нъ) дурыс окып эм язып билуьв, соьзлерди бувынларга боьлуьв; йыйма ишиннен соьзлерди айырув; кишкей эм уьйкен аьриплердидурыс язув; печатный эм колязба шрифт пен язылган соьзлерди эм йый­маларды коьширип язув; айтылувы ман язылувы келисетаган соьзлерди, 3-5 соьзли йыймаларды диктант кебинде янъылыссыз язув; йыймадынъ басында уъйкен аьрип, сонъында точкады кулланув; белгили бир темага йыймалар туъзуъв.

**2 КЛАСС**

**Грамматика, дурыс язув, айтув эм соьз оьстируьв (68 с.)**

Биринши класста оьткенлерди кайтаралав (3 с.)

Байланыслы соьйлемди оьстируьв.

**Сеслер эм аьриплер (21 с.)**

Созык эм тартык сеслерди айырып билуьв. Сеслерди эм аьриплерди, соьзлерди дурыс айтып эм язып билуьв.

Каты эм юмсак созыклар.

А, аь, о, оь, у, уь, ы, и аьриплердинъ сеслерин дурыс айтып, эситуьви мен бир-бириннен айырып билуьв: а-аь, о-оь, у-уь, ы-и.

Соьздеги созыклардынъ баьриси де яде каты, яде юмсак болувы.

К-г аьриплердинъ сеслери, янындагы созыклардан олардынъ сеслери туьрленуьви.

Бувын. Соьзлерди бувынларга боьлуьв. Бувынлар ман соьз коьшируьв. Ургы, ургылы бувын.

О, оь, аь, у, уь, э аьриплердинъ тек биринши бувында язылувы (таныстырув).

Ц, Щ, Ч, нъ аьриплердинъ сеслери.

Алфавит, онынъ маьнеси.

**Соьз (23 с.)**

Ким? Не? Кайдай? Кайсы? Не этеди? деген соравларга явап болатаган соьзлер. Соьзлерге сорав салып билуьв.

Аьдемлердинь атларында, тукымларында, айванлар, калалар, авыллар, сувлар атларында уьйкен аьрип.

**Йыйма (18 с.)**

Иыймады соьзлерге боьлип, йыймада ким яде не акында айтылувын билдирген соьзлерди тавып билуьв.

Йыйма ызында сорав эм тавыслав белгилери. Узын эм кыска йыймалар. Кыска йыймадан узын йыйма этип билуьв.

Оьткенлерди кайтаралав (3 с.)

**Байланыслы соьйлем эм текст**

Тема бойынша байланыслы болган соравларга авызлама яваплар берип билуьв. Сюжетли дурбат бойынша йыймалар туьзуьв.

Окытувшыдынъ етекшилиги мен окылган уьйкен болмаган тексттинъ кесеклерине ат берип билуьв.

Текстти (25-30 соьзли) 2-3 сорав бойынша окытувшыдынъ етекшилиги мен изложение этип язып уьйренуьв.

Оьз ойыны, куллыгы акында окытувшыдынъ етекшилиги мен хабар туьзип эм язып билуьв.

Байланыслы соьйлем бойынша коьнигуьвлербаьри де классларда адабият эм ногай тил дерислеринде озгарылады.Анълав, соьйлемде кулланув эм дурыс язув уьшин соьзлер: Ава, акыл, аьдет, аьем, баслык, бояк, бав, баьпий, боьрек, буз, бузав, ем, ер, ис, ин, исси, йип, йол, йолдас, йыр, казгыр, касык, коьз, коьл, коьмир, куьш, куьз, кырал, мысык, орак, орын, оьлен, оьтпек, пишен, сабан, таьтли, суьт, тетик, торгай, туз, ун, уя, шаьбден, шоькиш, эртен, эски, юзим, юлдыз, ярык.

**Окувшылардынъ билимлери эм сулыплары**

2-нши класстынъ сонъына окувшылар билмеге тийисли: алфавиттеги аьриплердинь аталувын, созык эм тартык сеслердинъ белгилерин, каты эм юмсак созыкларды, сагыр эм янъыравык тартыкларды, соьз коьшируьв правилоларды.

Окувшылар этип билмеге тийисли: каллиграфия ягыннан дурыс, аьриплерди туьсирип калдырмай, баска аьриплер коспай соьзлер, йыймалар, 25-30 соьзли текстлер язув;

соьзлерди бувынларга боьлип, бир сыдырадан экинши сыдырага коьшируьв;

аьдемнинъ атын, тукымын, калалардынъ эм авыллардынъ атларын, айванларга аталган атларды уьйкен аьриплер мен язув;

йыймадынъ сонъында точка, сорав, тавыслав белгилер салув;

йыймада соьзлердинъ байланысын тавып билуьв;

окытувшы берген темага 2-3 йыйма туьзуьв эм язув.

**3 КЛАСС**

***Гра*мматика, дурыс язув, айтув эм соьз оьстируьв (68 с.)**

2-нши класста оьткенлерди кайтаралав (3 с.) Йыйма туьзуьв сулыпларын оьстируьв.

**Сеслерэмаьриплер (21 с.)**

Созыклардынъ дурыс язылувлары:

а)тек биринши бувында языладылар: аь, у, уь, э, о, оь.

б) у-уь, ы-и созыкларды катылыгы эм юмсаклыгы ягыннан айырув, оларды тергеп билуьв.

Тартык сеслер. Янъыравык эм сагыр тартыклар. Янаса тартыклардынъ дурыс язылувы.

**Соьз тизими (6 с.)**

Тамыр эм косымша акында маьне беруьв. Бир тамырлы соьзлер. Соьздеги тамырды, косымшады та­вып билуьв. Тамырдагы созыкка коьре косымшадагы созыктынъ каты яде юмсак болувы.

**Соьйлем кесеклер (23 с.)**

Соьйлем кессклер акында маьне беруьв (2 с.)

Aт (10 с.) Аттынъ маьнеси, соравлары. Байыр эм ортак атлар. Атлардынъ сан маи туьрленуьви.

Сыпат (4 с.) Сыпаттынъ маьнеси, соравлары, атлар ман байланысы.

Глагол (7 с.) Глаголдынъ маьнеси, соравлары. Глаголдынъ заманлары ман таныстырув (аьлиги, озган, келеек).

**Текст. Йыйма (10 с.)**

Текст акында анълатув.

Хабар, сорав, тавыслав йыймалар. Узын, кыска йыймалар. Йыймадынъ бас членлери. Иыймадынъ иершен членлери. Соьзлер ара байланысты тавып, соьз биригуьвин шыгарып би­луьв, окылган соьйлем кесеклер мен йыйма туьзип, оны узын этип билуьв.

Оьткенлерди кайтаралав (5 с.)

**Байланыслы соьйлем эм текст**

Окытувшыдынъ ярдамы ман уьйкен болмаган тексттинъ планын туьзип билуьв. Окытувшыдынъ ярдамы ман туьзилген план бойынша уьйкен болмаган текстти (40-50 соьзли) изложе­ние этип язып билуьв.

Бир неше дурбат бойынша уьйкен болмаган хабар туьзип эм оны язып билуьв. Табиатта болган туьрленислер, этилген куллык акында окытувшыдынъ соравлары бойынша оьз алдына йыймалар туьзип, оларды язып билуьв.

Окытувшыдынъ ярдамы ман, сонъ оьз алдына ислери, табиатты тергевлери, аьдемлердинъ эткен куллыклары акында ха­бар туьзип эм оны язып билуьв.

Оьз ислери акында кыска хат язып билуьв.

**Анълав, соьйлемде кулланув эм язув уьшин соьзлик:** алтын, аьскер, аьруьв, агын, аслык, аталык, бавшы, баслык, баьпий, берекет, боьрек, бузав, даьме, йигит, йигер, йолавшы, йылы, куьндиз, куьндик, куьмис, коькис, мысык, ойыншык, оьнер, оьрнек, пышкы, саьли, сейир, тавык, тамыр, татым, тоьмен, туьлки, тыныш, уя, уьйкен, улпа, эртенъ, ювас, ювырт, юйрик, ярасык, яхшы.

**Окувшылардынъ билимлери эм сулыплары**

3-нши класстынъ сонъына окувшылар билмеге тийисли: соьз тизими: тамыр эм косымша; соьйлем кесеклери: ат, сыпат, глагол;

йыйма членлери: бас (подлежащее эм сказуемое) эм иершен.

Окувшылар этип билмеге тийислилер:

каллиграфия ягыннан дурыс этип, янъылыс йибермей коьширип язув;

окылган орфограммалар киргистилген текстти (40-60 соьз) диктант этип язып билуьв; йыймадынъ сонъына точка, сорав эм тавыслав белгилер салув;

фонетикалык тергев озгарув; соьз тизимин, йыймада соьз байланысын белгилев;

бирге туьзилген план бойынша 40-50 соьзли текстти изло­жение этип язув, берилген темага сочинение язув.

**4 КЛАСС**

**Грамматика, дурыс язув,айтув эм соьзоьстируьв (68 с.)**

2-3 классларда оьткенлерди кайтаралав (3 с.) Сеслер, аьриплер, соьз, йыйма. Йыймадынъ бас эм иершен членлери.

**Сеслер эм аьриплер (13 с.)**

2-3 классларда сеслерди, аьриплерди эм бувынларды анализ этуьвде алган сулыпларын бегитуьв, созыклардынъ каты эм юмсаклыгын айырув сулыпларын бегитуьв, созыклардынъ дурыс язылувларын кайтарув.

**Соьз эм соьздинъ ясалувы (34 с.)**

**Соьз тизими (7 с.)** Тамыр, бир тамырлы соьзлерди айырып билуьв. Косымшалар: соьз ясавыш, соьз туьрлендиргиш. Тамырдагы созык пан косымшадагы созыкларды тергеп билуьв.

**Кабатлы соьзлер (5 с.)**Олардынъ дурыс язылувлары ман таныстырув. Соьйлемде коьп кулланылатаган кабатлы соьзлерди дурыс язып билуьв: хатын-кыз, буьгуьн, караторгай, акылбалык.

**Ат (8 с.)** Ат акында окылганды кайтаралав. Келис акында маьне беруьв. Атлардынъ келислер мен туьрленуьви. Келислерди айырып билуьв.

**Сыпат (3 с.)** Сыпат акында окылганларды кайтаралав. Сыпатларды дурыс кулланып билуьв.

**Сан ат(3 с.)** Сан ат акында маьне беруьв. Туьп эм порядок сан атлар. Сан атларды атлар ман кулланып билуьв.

**Авыс (3 с.)** Авыс акында маьне беруьв. Атларды 1, 2, 3 оьзлик авыслар ман авыстырып билуьв.

**Глагол (5 с.)** Глаголдынъ бас кеби акында маьне беруьв. Глаголдынъ сан эм оьзлик пен туьрленуьви, оьзлик косымшалардынъ дурыс язылувлары.

Йыйма туьзгенде маьне яктан ювык эм карсы болган ат­ларды, сыпатларды, глаголларды сайлап билуьв. Оьз ойын айтар уьшин оьткир, ярасык соьзлерди тавып билуьв.

**Текст.Йыйма (14 с.)**

Текст. Йыйма акында оьткенлерди кайтаралав.

Йыйма, онынъ бир тукымлы членлери. Тиркевишли (эм, ама, тек) эм тиркевишсиз йыймаларда токтав белгилер. Бир ту­кымлы членлери болган йыймалар туьзуьв. Кабатлы йыйма акында маьне беруьв.

Оьткенлерди кайтаралав (4с.)

**Байланыслы соьйлем эм текст**

Окылган кесекке оьз алдына эм бирге план туьзип билуъв.

Окылган тексттинъ, дурбаттынъ иштелигин айтып билуьв.

Бирге туьзилген план ман 60-70 соьзли текстти изложение этип язып билуьв.

Бир дурбат бойынша, хабар язып билуьв.

Яшавында болган зат акында тенъине, тувганларына хат язып билуьв.

Озган экскурсия, этилген куллык, кайдай ды тергевлери акында уьйкен болмаган сочинение язып билуьв.

**Анълав, соьйлемде кулланув эм язув уьшин соьзлик:** адым, айдар, аьсирет, аьйлежи, аьлиги, баа, балалык, белбав, берекет, болжал, боьдене, бувам, ийне, йибек. йигит, йырма, йылга, йылкы, кийим, куьйиз, кыйын, онъыс, оьрнек, оьсимлик, соьзлик, сувагаш, сыйыр, сыйлав, тавык, шипий, тыйын, туьлки, ювыркан, юмыртка.

**Окувшылардынъ билимлери эм сулыплары**

Окувшылар билмеге тийисли: программа ман коьрсетилген оьлшемде созык сеслердинъ дурыс язылувларын, уьйренилгенсоьйлем кесеклерди эм олардынъ белгилерин; йыймадынъ бир тукымлы членлерин.

Окувшылар этип билмеге тийислилер: янъылыссыз, калли­графия ягыннан дурыс коьширип язув; окылган орфограммалар киргистилген 70-80 соьзли текстти диктант кебинде язув; коьп бувынлы соьзлерди фонетика ягыннан тергев; соьз тизими бойынша тергев; соьйлем кесеклерди тергеп билуьв; синтаксис бойынша тергев; кабатсыз йыймады йыйма членлерине айырып билуьв; йыймада соьз биригуьвлерди белгилев; оьзлери туьзген план ман 60-70 соьзли текст бойынша изложение язув; яшавда болган зат акында хабар туьзип билуьв.

**ОКУВ ПРОГРАММАЛАР**

**2 КЛАСС**

**Тувгантил (34 с.)**

1-ши класста таныскан соьзликти, соьзлерди, соьз байланысларды, йыймаларды кайтарув. Янъы темалы соьзлик пен танысув. Ду­рыс соьйлев, соьзди айтув сулыпларды беркитуьв. Байланыслы авызлама соьйлем эм язув тил сулыпларды оьстируьв, дурыс, анълавлы, тез, енъил окув сулыпларды теренлетуьв,

**Тувган Элимиз - ата юртымыз (3 с.)**

Тувган Эл акында, калалар, авыллар, аьдемлердинъ тынышлык уьшин куьресуьвлери, ислери акында ятлавлар, хабарлар, такпаклар эм айтувлар.

**Окувуьшин текстлер**

Байрам. *А. Киреев.*

Элим эди занъыраган йырларым. *Ф. Абдулжалилов.*

Элдинъ иши-алтын бесик. *Р.Керейтов.*

Тувган ягым, тавларым. *М. Аубекижев.*

**Мектеб яшавы (3 с.)**

Окувшы балалардынъ яшавы, ислери, дослыгы эм бир-бирлерине ярдамласувы акында хабарлар эм ятлавлар. Дослык акында айтувлар, такпаклар, юмаклар.

**Окув уьшин текстлер**

Меним каьрим. *А.Киреев.*

Ногай тилим*. Ю.Каракаев.*

Китабынъды яхшы сакла! *М. Курманалиев.*

Кызганшак. С. *Аджиков.*

**Куьз (4 с.)**

Куьз табиатын тергев. Куьздинъ белгилери: куьннинъ кыскарувы, сувыклатувы; япыраклардынъ саргайып куйылувы; куслардынъ йылы якларга кетуьвлери.

Куьздеги ислер.

Куьз акында хабарлар эм ятлавлар.

**Окув уьшин текстлер**

Куьз. *Ф.Абдулжалилов.*

Куьз басы. С. *Капаев.*

Токлы. *М. Авезов.*

Йыл токсанлары. *М. Курманалиев.*

**Аьел (3 с.)**

Ата-аналар, балалар, олардынъ аьелде яшавы, борышлары акында хабарлар, ятлавлар.

**Окув уьшин текстлер**

Ана йыры. *М. Курманалиев.*

Ат атав, *С. Капаев.*

Бесик йыры. *К. Кумратова.*

Казан эм баскалар.*А. Киреев.*

**Яхшы деген не зат, ямандеген не зат (4 с.)**

Аьдемлердинъ эткен ийгиликлери эм осаллыклары; танъ, туврашыл, куллык суьйген, йигит аьдемлер акында хабарлар эм ятлавлар.

**Окув уьшин текстлер**

Яхшы ман яман. *С. Заляндин.*

Алал тенъ. *Б.Баисов.*

Эриншек. *М.Авезов.*

Туьединъ кылыгы. *И. Капаев.*

Бу ким экен? *А. Киреев.*

**Калай аьруьв бизим кыс (3 с.)**

Кыскы табиат, кыскы орман, данъыл, йылга; кыста аьдем­лердинъ каьрлери, балалардынъ ойынлары, айванлардынъ яшавлары акында хабарлар, ятлавлар, эртегилер, айтувлар.

**Окув уьшин текстлер**

Кыс. *А.Киреев.*

Басланув. *С.Капаев.*

Янъы йылдынъ тойында. *А.Киреев.*

Юмакларды шешинъиз. *А.Киреев.*

**Аьрекетте** - **берекет (4 с.)**

Куллык, туьрли усталыклар, аьдем яшавында куллыктынъ маьнеси акында хабарлар эм ятлавлар.

**Окув уьшин текстлер**

Куллык алсын колынъыз. *Ф. Абдулжалилов.*

Мурат ер казады. *Б. Баисов.*

Куллыкшы кыз. *С.Заляндин.*

Эриншек Амит. *Е. Булатукова.*

Оьтпек. *А. Киреев.*

**Язлык (3 с.)**

Язлык табиаты, язлыкта аьдемлердинъ ислери, балалардынъ ойынлары, каьрлери акында хабарлар, ятлавлар, айтувлар, такпаклар.

Язлык куьни мен келетаган байрамлар: 8 Март, 1-нши Май, Енъуьв куьни. Уьйкен Аталык кавга акында хабарлар, ят­лавлар, айтувлар.

**Окув уьшин текстлер**

Шаьбден. *С.Капаев.*

Анага савкат. *М.Авезов.*

Кертпе терек. *Е.Булатукова.*

Уллы енъуьв. *А.Киреев.*

**Ери байдынъ** - **Эли бай (3 с.)**

Аталык, ата юрты, онынъ калалары, авыллары, табиат, тынышлык, туьрли миллет халклардынъ дослыгы.

**Окув уьшин текстлер**

Юректесинъ, Тувган Эл. *Д.Туркменов.*

Коькек. *Е.Булатукова.*

Орманда. *А.Киреев.*

Куьпелек. *Е. Булатукова.*

**Халк авызлама яратувшылыгы (4 с.)**

Халкымыздынъ бай авызлама яратувшылыгы: эртегилер, халк йырлар, айтувлар, такпаклар, юмаклар. Олардынъ терен маьнеси, бай, ярасык тили, халктынъ ойы, мырады.

**Окув уьшин текстлер**

Айданак.

Ким айтты?

Бака, бака, балпак.

Мысык, кайда барасынь?

Юмаклар.

**Эртегилер:**

Бил эм кораз.

Яман непсили куртка.

**Класстан тыс окув уьшин**

Мутпаякпан сени, авылым. *М.Киримов.*

Ата юртым, шоьллигим. *А.Култаев.*

Бу кимнинъ тетради? *М. Курманалиев.*

Анълатув. *С. Аджиков.*

Алал йолдас. *С. Аджиков.*

Япыраклар туьседи. *К. Кумратова.*

Анам. *А. Култаев.*

Ногай шай. *С. Капаев.*

Оьс, саьбий. *А. Киреев.*

Аьсуьвре. *С. Капаев.*

Ногай аьдетлеримиз. *Р. Керейтов.*

Балдан таьтли. *С. Аджиков.*

Халк айтувы-акыйкат. *А. Киреев.*

Бир куьн кыста. *А. Киреев.*

Коразды оьлимнен куткарган тавык *(эртеги).*

Арбага ким егилер. *М. Авезов.*

Эгизлер. *М. Киримов.*

Бердаьзи. *С. Капаев.*

Навруз келди, муьбарек. *М. Булгарова.*

Сабантой. *С. Капаев.*

Эстеликлер. *А. Киреев.*

Халкым сени мактайды. Навруз ай. *Д. Туркменов.*

Айтадылар мага. *М. Авезов.*

Бизим беттинъ саьбийлери. *А. Киреев.*

Булак. Яшав. Йолбарыстай мысыгым. *М. Авезов.*

Аскар тав. Алтын арба *(эртеги).* Алал аьвлет *(эртеги).*

Тапкыр кобызшы *(эртеги).* Арбашы яс Ильяс *(эртеги).*

Окыган йигит. *А. Джанибеков.*

**3 КЛАСС**

**Тувган тил (34 с.)**

Янъы темалы соьзлер мен танысув. Дурыс айтув сулыпларды теренлетуьв. Дурыс, тез, анъламлы эм байланыслы окув сулыпларды беркитуьв.

Тил оьстируьв эм окув тематикасы.

**Тувган Эл(3 с.)**

Тувган Эл акында хабарлар, ятлавлар. Элимиз, онынъ бас каласы Москва, тувган эм яшаган еримиз, калаларымыз, авылларымыз, халкымыздынъ ийги аьдемлери акында окув эм хабар­лав. Тувган ердинъ байлыгы. онынъ куваты, ыспайлыгы. Ана тилин ийги билуьв.

**Окув уьшин текстлер**

Тувган Элимиз.

Бизим Элдей таппассынъ. *М. Курманалиев.*

Кавказым. *Ф.Абдулжалилов.*

Москва астында мермерден ясалган кала.

**Мектебяшавы (4 с.)**

Язгы айларды калай оьткергени эм тыншайганы акында хабарлав. Окув эм билим акында хабарлар, ятлавлар, айтувлар эм такпаклар.

**Окув уьшин текстлер**

Яхшы йолга. *С.Капаев.*

Биринши адым. *А.Киреев.*

Сабак. *А. Киреев.*

Мен тилеймен. *А. Киреев.*

Дослыкта яшав-тынышлыкты саклав.

**Куьз (4 с.)**

Куьздинъ туьрли шаклары: эрте куьз, орта куьз, сонъгы куьз, олардынъ табиатта туьрленислери. Айванлардынъ кыска аьзирленуьви. Коьшпели куслардынъ йылы якка аьзирленуьви. Бакшаларда, бавларда, кырларда куллыклар.

**Окув уьшин текстлер**

Куьздинъ шагы келипти. *С.Капаев.*

Боьригоьзлер шоьлимде. *К. Темирбулатова.*

Юмаклар.

Куьздинъ суьвретлери. *Ф.Абдулжалилов.*

Куьз. *М. Курманалиев.*

**Яхшыдеген не зат, яман деген не зат (4 с.)**

Аьдемлердинъ арасында татымлык, алаллык, дурыслык. Ясы уьйкенлерди сыйлав, оларга ярдам этуьв, кишкейлерди аяп билуьв, оларга ярдамласув. Аьдемшилик, эдаплык, аьдиллик акында айтувлар, такпаклар.

**Окув уьшин текстлер**

Ясы уьйкен сыйланса. *С. Капаев.*

Айтарым бар. *А.Киреев.*

Асантайдынъ козысы. *С.Аджиков.*

Саваплык. *С.Капаев.*

Айтувлар эм такпаклар.

**Кыс(4с.)**

Кыстынь келуьви, онынъ туьрли кылыклары, туьрли шаклары акында айтувлар, юмаклар. Кыста уьй эм кыр айванлардынъ яшавы, куслардынъ кешинуьви. Табиат туьрленислерин сынав, тергев. Кыс шагынынъ байрамлары.

**Окув уьшин текстлер**

Кыс келди. *Ф.Абдулжалилов.*

Кар явады кырларга. *М*. *Киримов.*

Койшыдынъ йигитлиги. *К. Оразбаев.*

Балалар эм карт бабай. *С.Капаев.*

Юмаклар. *А. Киреев.*

**Куллык - уьйкен наьсип (3 с.)**

Куллык-яшав, куваныш эм ийги коьнъил. Аьелде ата-анадынъ эм балалардынъ каьр шегуьви. Куллык акында айтув­лар эм такпаклар.

**Окувуьшин текстлер**

Аьрекетте-берекет. *С*. *Капаев.*

Ах, демеген-оьх, демес. *Ф.Абдулжалилов.*

Наьртуьк ызан. *А.Култаев.*

Такпаклар, айтувлар. юмаклар.

**Табиатты суьюв эмсаклав (4 с.)**

Табиатты суьюв эм саклав. Уьй эм кыр айванлардынъ яшавлары, кылыклары акында хабарлар, ятлавлар, айтувлар, такпаклар, юмаклар. Табиатта тереклердинъ пайдасы. Оьсимликлерди, бакша-бавларды карав эм коршалав. Йылгаларды, коьллерди, турган еримизди тазалыкта саклав.

**Окув уьшин текстлер**

Табиат. *Ю.Аюбов.*

Балыклардынъ кылыплары. *Ю.Аюбов.*

Терегим. *С. Майлыбаева.*

Кумырскадынъ шенъилшеги. *С.Аджиков.*

Туьлкидинъ кылыбы. *Е.Булатукова.*

**Язлык (4 с.)**

Табиаттынъ янланувы. Язлыкта болган туьрленислер. Куслардынъ йылы яклардан кайтып келуьви. Язлыкта болган байрамлар. Хатын-кызлар куьни. Навруз байрам. Биринши Май. Енъуьв куьни.

**Окув уьшин текстлер**

Язлык. *А.Мурзабеков.*

Кус уяларын калай ясамага керек.

Ана. *С.Капаев.*

Енъуьв байрамы.

Шынты кардашлык. *Ф. Абдулжалилов.*

**Эртегилер эм баснялар (4 с.)**

Ногай халктынъ яратувшылыгы: йырлар, юмаклар, айтувлар, такпаклар, басня, эртегилер. Эртегилер эм юмаклар, айтувлар эм такпаклар йыйдырув.

**Окув уьшин текстлер**

Тай ман боьри (ногай халк эртегиси).

Туьлки эм эшки (Эртеги).

Эрислес. (Басня).

Коькек баьтир (Ногай халк эртегиси).

Юмаклар.

**Класстан тыс окув**

Класстан тыс окувдынъ тематикасын окытувшы програм­ма ман берилген литературага коьре белгилейди. Уьшинши класста окув йылдынъ сонъына окувшылар бир неше язувшыдынъ китаплары ман танысадылар. Класстан тыс окув класстагы окувда алган сулыпларын арттырады.

**Класстан тыс окув уьшин**

Кыралымыздынъ баьтир уллары.

Куьми авылы. *С. Капаев.*

Тавда танъ. *А.Киреев.*

Боз ювсан. *С.Капаев.*

Ногай тил. *М.Киримов.*

Бу доьртликпе, аьше? *А.Петрушенко.*

Денди таза саклав.

Китап. *С.Заляндин.*

Окувшылар йыры.*Н.Матакаева.*

Китап аьризеси. *(эртеги).*

Аьриплер акында юмаклар.*М.Авезов.*

Светофор. *М.Авезов.*

Ушар алдында. *В.Бианки.*

Школадынъ бакшасыннан.

Ясылша да-ногайдынъ асы. *С.Капаев.*

Куьздинъ шаклары. *С.Капаев.*

Кешикти. *С. Капаев.*

Аьдет болган сыйланар. *Р. Керейтов.*

Оькингеннен пайда йок.

Эки аьдем. *(эртеги).*

Сап-сав. *С. Капаев.*

Абрек. *А.Киреев.*

Саид-зоопарк.

Келди, келди Янъы йыл. *А.Мурзабеков.*

Кара кыс. Шилле кыс. Увыт. *С.Капаев.*

Элим, сени суьемен. *Ф.Абдулжалилов.*

Эстеликтинъ алдында. *А.Киреев.*

Оьтпек. *Оь.Турманжанов.*

Айванлардынъ сезуьвлери. *Ю.Аюбов.*

Терек бизге бек керек. *А.Мурзабеков.*

Яраланган коьгершин.

Ногайдынъ бурынгы халк календари.

Ана соьзи. *М.Курманалиев.*

Куьн, Ай эм Кораз акында. *(эртеги).*

Эшек эм Ат. (басня). *А.Киреев.*

**Окув сулыплары эм текст уьстинде ислев**

1. Дурыс эм анълавлы этип окып билуьв. Окыган текстти хабарлап айтув.
2. Окытувшыдынъ ярдамы ман сорав салып уьйренуьв.

3. Диалог туьзип уьйренуьв. Суьвретлер мен хабар туьзуьв. Окыган затка оьз ойын айтып уьйренуьв.

1. Коьрсетилген яде берилген затты суьвретлев (описание).
2. Жанр баскалыклары ман танысув: эртеги, басня, ятлав.

**4 КЛАСС**

**Тувган тил (34 с.)**

Янъы темалы соьзлер мен танысув. Дурыс соьйлев, айтув сулыпларды теренлетуьв. Дурыс, анъламлы, соьйленисли окув сулыпларды беркитуьв.

Тил оьстируьв эм окув тематикасы.

**Куьз (4 с.)**

Куьз табиат коьринислери. Ясы уьйкенлердинъ эм балалардынь ислери.

**Окув уьшин текстлер**

Куьз. *К.Кумратова.*

Куьз. *К.Ушинский.*

Куьзги суьвретлер. *И.Капаев.*

Куьз. *С.Майлыбаева.*

Куьздинъ шагы. *С.Капаев.*

**Яхшы деген не зат, яман деген не зат (2 с.)**

Аьдемлер арасында теньлик, татымлык. олардынъ бир-бирисине ярдамласувы. Иолдаслар ман татым болув, ис суьюв. Оьтирик соьйлемевлик, йигитлик эм туврашылык акында хабарлар эм ятлавлар.

**Окув уьшин текстлер**

Эдабы болса-Эл сыйлы. *Т. Акманбетов.*

Картлыкты сыйла. *Г. Мурзаева.*

Урланган юмырткалар. *Т. Дышекова.*

**Аьрекетте** - **берекет (3 с.)**

Аьдемнинъ яшавында куллыктынъ орны эм онынъ маьнеси.

**Окув уьшин текстлер**

Савыскан. *М.Авезов.*

Кумырска эм сокырюмыран*. Б. Баисов.*

Мысык, торгай эм шышкан акында эртеги. *А.Киреев.*

**Оьмирлердинъ давысы (3 с.)**

Яшавда ногайлардынъ коьрген кыйынлыкларын хабарда эм ятлавда коьрсетуьв.

**Окув уьшин текстлер**

Оьмирлердинъ давысларыннан. *А.Сикалиев.*

Бурынгы ногай аьдетлер. *Х. Лукманов.*

Бурынгы ногай йыравлар.*А.Сикалиев.*

**Тувган Элдинъ ери-еннет, сувы сербет (3 с.)**

Тувган Элине, Ата юртына алаллык, суьюв.

**Окув уьшин текстлер**

Канглы. *М. Булгарова*.

Аьжи - Кала. *С. Капаев.*

Тувган ерим. *Г. Мурзаева.*

Сенсиз, шоьлим. *К. Темирбулатова.*

**Кыс (3 с.)**

Кыста аьдемлердинъ ислери, балалардынъ ойынлары, айванлардынъ яшавлары акында хабарлар эм ятлавлар.

**Окув уьшин текстлер**

Кыс келди.*А.Найманов.*

Табиат. Халк сынавлары. Юмаклар, айтувлар.

Эки йолдас. *Б.Баисов.*

Кыс келген. *А. Киреев.*

**Эртегилер, баснялар, айтувлар, такпаклар эм юмаклар (4 с.)**

Эртегилерде, басняларда, айтувларда, такпакларда эм юмакларда халктынъ акыллыгын, йигитлилигин коьрсетуьв. Ийгиликтинъ яманлыкты эм суганаклыкты енъуьви.

**Окув уьшин текстлер**

Боьри мен теке. *(ногай халк эртегиси).*

Бес каз. *(ногай халк эртегиси).*

Савыскан эм Арслан. *(басня). С. Заляндин.*

Ат юва.

Аьндир-Шопай.

Юмаклар.

**Эр йигит Эл уьшин тувады (2 с.)**

Эр йигитлердинъ тувган ерлерин эм халкын суьюви.

**Окув уьшин текстлер**

Атадынъ бар эди. *М.Авезов.*

Онынъ аты Асан эди. *Б. Баисов.*

Яйдактагы ялпак терек. *Б.Баисов.*

**Язлык (4 с.)**

Язлык табиат коьриниси эм язлык ислери акында хабарлар эм ятлавлар.

**Окув уьшин текстлер**

Язлык. *С. Капаев.*

Курткашык. *С. Аджиков.*

Анадынъ юреги. *М.Авезов.*

Ана савда яшав бар. *А. Найманов.*

Ногайымнынъ байрамлары*. С. Рахмедов.*

**Уьйкен Аталык согыстынъ баьтирлери (3 с.)**

Уьйкен Аталык согыстынъ халкка аькелген кыйынлыклары эм халктынъ баьтирликлери акында ятлавлар эм хабарлар.

**Окув уьшин текстлер**

Йигит оьлсе де аты калады. *С.Капаев.*

Йигит оьлсе де аты калады. *С.Капаев.*

Темир кесеги. *М.Аубекижев.*

Баьтирдинъ юлдызы. *В. Нежинский.*

**Ери байдынъ** - **Эли бай(3 с.)**

Табиаттынъ аьдем яшавында пайдасы. Айванлардынь кылыплары, яшавы. Тереклерди, оьсимликлерди, айванларды, кусларды саклав эм коршалав.

**Окув уьшин текстлер**

Табиатты саклайык. *С.Майлыбаева.*

Ийдершик терек. *С.Аджиков.*

Сазан. *Ю.Аюбов*.

Терек. *Ю. Каракаев*.

**Окув сулыплары**

Дурыс, анълавлы, соьйленисли эм тез окув. Йылдынъ сонъында бир такыйкада 80 - 90 соьз (адабият норма ман) окып билмеге.

**Текст уьстинде ис**

Тексттинъ кесеклерининъ маьне ягыннан байланысын тавып, окыягынынъ планын туьзип билуьв. Тексттинъ ишинненонда катнасатаганлар акында айтылганды тавып, олардынъ эткен ислерине белги берип, оларга оьзининъ карасын айтып, аьдем, айван, зат акында хабар туьзип билуьв.

Табиатка эм аьдемлерге характеристика беруьв.

**Класстан тыс окув**

Балалардынъ окувды суьювлерин, окув ман кызыксынувларын оьстируьв. Окувшылардынъ оьз алдына окувларын тергев ислер.

Эскертпе: Класс сайын яттан уьйренилеек произведениелерди окытувшыга оьзине сайламага эркинлик бериледи.

**Класстан тыс окувуьшин**

Куьз. Ялгыз ийт. Ат минсенъ.*Д.Туркменов.*

Куьз етти. *А.Култаев.*

Кырлувлар. *С.Капаев.*

Коькек. Кызганшак. *Е. Булатукова.*

Сыбырадынъ насыйхаты.

Койды соккан онъмасын. *С.Капаев.*

Нызам сенде йок экен. *А.Мурзабеков.*

Козы ман болган ис. *Б.Кулунчакова.*

Авылдасымнынъ яркын келбети. *Т.Дышекова.*

Ажиумардынъ бавында. *Б.Баисов.*

Авылым. Уьзилген йыр. *С.Суюнов.*

Тувган Элим деп санайман. *М.Курманалиев.*

Тувган авылым-яткан бесигим. *С.Майлыбаева.*

Боз ювсан. *С.Капаев.*

Янъы йыл ман! *М.Казакова.*

Кыскы кеш. Ызлар. *С.Аджиков.*

Балалар уьйдинъ артында. *Б.Кулунчакова.*

Сабантой-ногай халктынъ сыйлы тойы. *С.Майлыбаева.*

Язлык. *А.Найманов.*

Аявлы. *А.Култаев.*

Болмасын согыс, болмасын! *Г.Мурзаева.*

Шык эртенъ мен ясыл бавга. *М.Киримов.*

Картларды сакланъыз. *(эртеги).*

Юлдыз йыры.

**Окувшылардынъ билимин эм сулыбын тергев**

**эм белги салув**

Окув сулыпларын тергев.

Окувшылардынъ окув сулыпларын тергев куьнделик окув эм айырув уьстинде озгарылады. Окув программа ман аьр бир класска салынган талапларга коьре белгиленеди.

Окувшыларга окувдан белги салувда эске алынады: окылган тексттинъ маьнесин анълавы, окувдынъ дурыслыгы, соьйленислиги, тезлиги, текст уьстинде ислеп билуьви.

**1 КЛАСС**

**«5» белги** сатынады: эгер окувшы окылганнынъ маьнесин анъласа, сеслерди, соьзлерди ашык этип айтса, дурыс, тегис этип окыса;

соьзлердеги ургыды дурыс салып, йыйма ызындагы токтав белгиди тавыс пан коьрсетип билсе;

окытувшыдынъ соравына дурыс явап берип, сюжетли хабардынъ, эртегидинъ, текстке берилген дурбаттынъ маьнесин айтып билсе; ятлавдынъ соьзлерин соьйленисли айтып билсе.

**«4» белги** салынады: эгер окувшы окылганнынъ маьнесин билсе, бувынлап *яде*сав соьзлер мен тегис этип окыса, йыйма ызын­дагы токтав белгиди тавысы ман коьрсетип билсе;

тексттинъ маьнесин кайтарып айтып, окытувшыдынъ соравларына явап берип билсе, ама соьйлеминде, ятлавды яттан айтканда кайдай ды бир янъылыслар.

**«3»белги** салынады: эгер окувшы окылганнынъ маьнесин тек окытувшыдынъ ярдамы ман айтып билсе, окувында 3-5 янъылыс йиберсе, тексттинъ маьнесин кайтарып хабарлавында, ятлавды яттан айтувында янъылыслар коьп йиберсе;

**«2» белги** салынады; эгер окувшы окылганнынъ маьнесин анъламаса; оны окытувшыдынъ соравлары ман да кайтарып ай­тып билмесе; яттан айтканда, янъылыс йиберип, савлайын ай­тып билмесе.

**2 КЛАСС**

**«5» белги** салынады: эгер окувшы окылганнынъ маьнесин аньласа;

текстти соьйленисли окыса, уьйкен болмаган текстти кесеклерге оьзи боьлип, бас ойын шыгарьш, окылганнынъ маьне­син айтып эм соьйлемин дурыс туьзип билсе;

ятлавды соьйленисли ятлап айтып билсе:

1Окув йылдынъ 1-нши ярымында окувдан осал белги салынмайды; II-нши ярымында бала баслангыш класслардынъ программасына кирген материалларды анълавда уьйкен кыйынлыклар сезсе, салынады.

**«4»белги** салынады: эгер окувшы тексттинъ маьнесин анълап, сав соьзлер мен, кыйын соьзлерди бувынлар ман окыса; соьзлерди окыганда, токтавлар этуьвде эм ургы салувда 1-2 янъылыс йиберсе;

окылганнынъ маьнесин кайтарып айтувда, текстти кесек-лерге боьлуьвде, 1-2 янъылыс йиберсе;

ятлавды яттан айтканда янъылыслар этсе

**«3»белги** салынады: эгер окувшы бувынлап, тек бир-бирлерин сав соьзлер мен окыса; окувында 3-5 янъылыс этсе;

окытувшыдынъ соравларынынъ ярдамы ман окылган­нынъ, маьнесин хабарлаганда йорыгын сакламаса, соьйлеминде янъылыс йиберсе; ятлавды билсе де, ама соьйленисли айтып билмесе.

**«2» белги** салынады: эгер окувшы окувында 6-дан артык янъылыс йиберсе; окылганнынъ маьнесин билмесе, бас ойды табалмаса, текстти кесеклерге боьлип билмесе.

Ятлавды ятлап билмесе;

**3 КЛАСС**

**«5»белги** салынады: эгер окувшы анълавлы, тез, дурыс, соьйленисли этип окыса, окылганнынъ маьнесине оьз карасын коьрсетип билсе;

сайлап алып тексттинъ маьнесин айтып билсе, оьз алдына план туьзип, окылганнынъ бас ойын тавып билсе;

хабар туьзер уьшин тексттен керек соьзлерди эм соьз байланысларды тавып билсе;

**«4» белги** салынады: эгер окувшы текстти сав соьзлер мен тез окыса;

окувында, логикалык ургыларда эм токтавларда 1-2 янъы­лыс йиберсе; маьнесин толы этип айтып билсе де, ама соьйлеминде кайдай ды бир янъылыслар этсе, ятлавды соьйленисли айтып билсе де, ама кайдай ды бир етиспевликлер йиберсе;

**«3» белги** салынады: эгер окувшы анълавлы этип, текайырым соьзлерди бувынлап, окувында 3-5янъылыс йиберсе;

ятлавды яттан айтса, ама кайдайды бир янъылыслар йиберсе.

**«2»белги** салынады: эгер окувшы бувынлап окыса, коьп янъылыс этсе; окылганнынъ маьнесин осал анъласа; окувында 6-дан артык янъылыс йиберсе;

ятлавдынъ соьзлерин яттан айтып билмесе.

**4 КЛАСС**

**«5» белги** салынады: эгер окувшы тез, дурыс, анълавлы, соьйленисли этип окыса, окылганнынъ маьнесин интонация ман берип, ога оьз карасын коьрсетип, соьйлев нормаларына ювыклатып дурыс окыса;

маьнесин кайтарып айтып (кыска, толы этип, керек ерин сайлап алып), оьз алдына план туьзип, окылганнынъ бас ойын тавып билсе;

ятлавды соьиленисли айтып билсе.

**«4» белги** салынады: эгер окувшы анълавлы, токтавларды дурыс этип окыса;

окувында 1-2 янъылыс йиберсе; окылганнынъ маьнесин айтып, планын туьзип билсе, ама онынъ бас ойын оьзи табувда кыйналса; ятлавды билсе де, ама соьйленислиги осал болса.

**«3»белги** салынады: эгер окувшы сав соьзлер мен (тек бир-бир соьзлерди бувынлап), анълавлы окыса, ама соьйленис­лиги болмаса, окувында 4-6 янъылыс йиберсе; тексттинъ маьне­син айтса да, ама планын туьзуьвде кыйналса;

ятлавдынъ соьзлерин билмесе, оны айтувда соьйленислик болмаса.

**«2»белги** салынады: эгер окувшы окылганнынъ маьнесин айтып билмесе, окувында 7-ден артык янъылыс йиберсе; ятлав­дынъ соьзлерин билмесе.

Окувшыдынъ окувына белги беруьв онынъ авызлама явабына эм оьз алдына окувына коьре озгарылады, окув сулыплары йылда эки кере тергеледи: I-нши эм II-нши ярымйылдынъ ызларында.

**Анълавлы эм дурыс окувдынъ тезлигининъ карары (1 такыйкада):**

|  |  |
| --- | --- |
| **Класслар** | **Окувдынъ тезлигининъ карары** |
| 1 класс  2 класс  3 класс  4 класс | \_  20 - 25 соьз (йылдынъ сонъына)  25-30 35 - 40  45-50 55 - 60  65-70 80 – 90 |

**Грамматика, дурыс язув, соьз оьстируьв бойынша**

**окувшылардынъ билимлерин эм сулыпларын тергев**

**эм белги салув**

**а) Авызлама яваплардынъ белгилери**

Окувшылардынъ айырым боьликлер бойынша билимлерин эм сулыпларын тергевде хабарласув уьйкен маьнели амал болады. Окувшылардынъ авызлама явапларына белги беруьвде эске алынады: а) хабар-яваптынъ толылыгы эм дурыслыгы; б) хабарлайтаган материалын анълавынынъ теренлиги; в) хабарлав эм соьйлем культурасы.

Окувшыдынъ толы явабы, айлак та II-IV классларда, окытувшыдынъ берген темасына байланыслы хабарлав болмага эм окылган материалды калай анълаганын коьрсетпеге тийисли.

**«5»белги** салынады: эгер окувшы – 1) дурыс эм толы явап берсе; 2) программалык материалды анълаганын коьрсетсе; 3) явабын мысаллар ман бегитип билсе; 4) соьзлерди эм йыймаларды айыр­ганда алган билимлери мен пайдаланып билсе эм текстте керек грамматикалык категорияларды тавып, олардынъ язылувын, токтав белгилердинъ салынувын анълатса; 5) явабы байланыслы, соьйлеминде янъылыс болмаса.

**«4» белги** салынады: эгер окувшыдынъ явабы «5»-лик бел­ги салув талапларына ювыклап келсе де, ама правилоды дурыс айта келип, ол мысаллар

аькелуьвде 2-3 янъылыс йиберсе; текст уьстинде ислегенде яде йыйма айырганда 3-4 янъылыс йи­берсе;

**«3» белги** салынады: эгер окувшы хабарлайтаган матери­алды анълавын коьрсетсе, ама текст уьстинде ислегенде яде йыйма айырганда 5-6 янъылыс йиберсе; правилоды айтып, ама ога оьзи мысалылар аькелип билмесе.

**«2»белги** салынады: эгер окувшы окылган материалдынъ коьбисин туьсинмеген болса; явабында эм текст пен ислегенде уьйкен янъылыслар этсе.

**«1» белги** салынады: окувшы программа материалын билмесе.

**б) Окувшылардынъ билимлерин эм сулыпларын**

**язба кепте тергев**

**I-IV**классларда тергев эм уьйретуьв мырад пан озгарылатаган язув ислер: диктант, соьзлик диктант, текстти коьширип, язув изложение, сочинение, грамматикалык айырув.

**I-IV**классларда тергев куллыкка (куьнделик эм тамамлавшы), аьдетинше, грамматикалык борышлы диктант алынады.

Грамматика эм дурыс язувдан тергев ислердинъ саны окылатаган уьйкен темалар бойынша окувшылардынъ билимлерин, сулыпларын тергемеге кереклигине коьре болады.

Тамамлавшы тергев ислер уьйкен темаларды окыган сонъ, окув шериктинъ, ярымйылдынъ, окув йылдынъ сонъында озгарылады. Тамамлавшы куллыклардынъ саны тоьмендегинше болады.

|  |  |  |  |  |  |
| --- | --- | --- | --- | --- | --- |
| Куллыклардынъ туьрлилери: | Класслар | | | |  |
| I | II | III | IV |
| Грамматикалык борышлы диктантлар | 2 | 6 | 8 | 10 |  |
| Текстти коьширип язув | 3 | 3 | 3 | 2 |  |
| Изложение | **-** | **-** | 4 | 4 |
| Байланыслы соьйлемди оьстируьв уьшин ислер | 5 | 10 | 10 | 10 |  |

Коьширип язбага эм диктант уьшин байланыслы текстлер алынады. Текстлер тилдинъ нормасына келиспеге, тербиялавшы эм уьйретуьвши маьнели, окувшылардынъ ясларына коьре анъламлы болмага тийисли.

**Диктант тексттинъ класс сайын карары (1-ши эм 2-ши ярымйылда):**

|  |  |
| --- | --- |
| **Классар** | **Соьзлердинъ саны** |
| I класс  IIкласс   1. класс   IV класс | - 15-20 соьз.  25-30 35-40  45-50 55-60  65-70 75-80 |

Диктантка белги салувда окытувшы тоьмендеги нормалар ман пайдаланады:

**«5»белги** салынады: а) текстте орфографиялык янъылыслар эм туьзетуьвлер болмаса; б) аьриплер эм онынъ биригуьвлери дурыс язылган болса.

**«4» белги** салынады: а) текстте 1-2 орфографиялык янъылыс этилсе; б) туьрли орфограммалы соьзлерде 2-3 туьзетуьвлер болса.

**«3» белги** салынады: 3-5 орфографиялык янъылыс этил­се; б) туьрли орфограммалы соьзлерде 3-4 туьзетуьвлер болса;

**«2» белги** салынады: текстте 6-дан артык орфографиялык янъылыслар этилсе.

**«1»белги** салынады: онда 8-ден артык орфографиялык янъылыс этилинсе.

Диктантта янъылыска саналмайды: а) окылмаган орфо­грамма яде токтав белги; б) йыйма ызына точка салынмаган, ама янъы йыйма уьйкен аьрип пен басланган болса.

Диктантта бир янъылыска саналады: а) эки бирдей орфограммалык туьзетуьв; б) эки токтав белги; в) кайтараланып келген янъылыс.

Соьзлик диктантлар куьнделик тергев ис болып озгарылады. Олар коь-бинше программада анълав эм дурыс язув уьшин деп берилген соьзлерден туьзиледи.

**Соьзлик диктантлардынъ карары:**

|  |  |
| --- | --- |
| **Классар** | **Соьзлердинъ саны** |
| I класс  II класс   1. класс 2. класс | 5-7 соьз.  8-10 соьз.  10-12 соьз.  12-15 соьз. |

Диктантларданбаскаболыпокувшылардынъбилимлеринэмсулыпларынтергеруьшинграмматикалыкайырувдаозгарылады. Грамматикадерислердеокувшылардынъоьзойларынбайланыслыэтипязыпбилуьвлеринтергевмырадпантуьрликуллыкларбериледи. Айтпага, 2 классокувшыларынакайдайдыбиртемага 2-3 йыйматуьзипязбагадегенборышбериледи. IIIэмIVкласслардаокувшыларизложениелерэмсочинениелерязадылар.

Уьйретуьвши**изложениелер**эм**сочинениелер**эки-уьщюмадабиркереозгарылады.

3-нши класста йылдынъ басында изложение этип язар уьшин 30-40 соьзли хабарлав тексти бериледи. Йылдынъ сонъына окувшы­лар 40-50 соьзли текстти изложение этип язадылар. Изложениединъ планы окытувшыдынъ етекшилиги мен туьзиледи.

4-нши класстынъ окувшылары йылдынъ басында 50-60 соьзли хабарлав текстти изложение этип язадылар. Йыл узагында текстлердинъ карары, соьз саны 60-70 етеди. Изложениединъ планын окувшылар оьзлери туьзедилер.

III класста сочинениелер тек уьйретуьвши болып озады.

IVкласста сочинениелер, ис болып, озгарылмага болады. Сочинениеге белги салувда эске алынады: маьнесининъ берилген темага келисуьви, соьзлерди дурыс пайдаланувы эм йыймалардынъ дурыс туьзилуьви, соьзлердинъ янъылыссыз язылувы.

Изложениелерди эм сочинениелерди караганда, баьри де яклары эске алынып, эки белги салынады: маьне эм орфография ягыннан.

**в) Окувшылардынъ билимлерине, сулыпларына тамамлав**

**белги беруьв (итоговый)**

Окувшыга тувган тилден йылдынъ аьр шеригинде эм йыл­дынъ сонъында бир белги салынады. Ол заманда эске алынады: куьнделик алган белгилери, баьри де тергев ислерден алган белгилери.

Ама айлак та уьйкен маьне тергев эм тамамлав уьшин озгарылган ислердинъ белгилерине бериледи. Эгер окувшы бир шериктинъ ишинде озгарылган баьри язув ислерден осал белги алган болса, ога шерик сонъында орта белги салып болмайды.